Stehlík edusti Slovakiaa MM-kilpailuissa vuosina 2006 ja 2007. Hän pelasi myös alle 20-vuotiaiden MM-kilpailuissa vuosina 2002, 2003 ja 2004, joista viimeisimmässä turnauksessa Stehlík voitti Slovakian sisäisen tehotilaston lukemalla +4. Hän pelasi myös alle 18-vuotiaiden MM-kilpailuissa vuosina 2001 ja 2002. Stehlík voitti jälkimmäisessä turnauksessa pelipaikastaan huolimatta Slovakian sisäisen pistepörssin tehoilla 3+3=6. Hänet valittiin turnauksen tähdistökentälliseen.